|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**จูเซปเป อาร์ชิมโบลโด** (อังกฤษ: Giuseppe Arcimboldo หรือ Giuseppe Arcimboldi) (ค.ศ. 1527 - 11 กรกฎาคม ค.ศ. 1593) เป็นจิตรกรชาวอิตาลีผู้มีชื่อเสียงว่าเป็นผู้เขียนภาพเหมือนแบบมีจินตนาการเช่นเขียนเป็นภาพที่ใช้ผลไม้, ผัก, ดอกไม้, ปลา และหนังสือ ที่จัดประกอบเข้าด้วยกันจนเป็นหน้าตาที่ทราบว่าเป็นภาพเหมือนของผู้ใด

ประวัติ
-------

"*เวอร์ทัมนัส*" เทพแห่งฤดูกาล ภาพเหมือนของสมเด็จพระจักรพรรดิรูดอล์ฟที่ 2 แห่งโรมันอันศักดิ์สิทธิ์
อาร์ชิมโบลโดเกิดที่มิลานในประเทศอิตาลีเมื่อปี ค.ศ. 1527 เป็นลูกของจิตรกรบิอาจิโอผู้ทำงานที่มหาวิหารมิลานในปี ค.ศ. 1549 อาร์ชิมโบลโดได้รับจ้างให้ออกแบบหน้าต่างประดับกระจกสีให้แก่มหาวิหารที่รวมทั้งหน้าต่างที่เป็นเรื่องราวของนักบุญแคทเธอรินแห่งอเล็กซานเดรีย ต่อมาในปี ค.ศ. 1556 อาร์ชิมโบลโดก็ทำงานร่วมกับจุยเซ็ปเป เมดาเขียนจิตรกรรมฝาผนังที่มหาวิหารมอนซา ในปี ค.ศ. 1558 ก็ได้ร่างภาพสำหรับทอพรมทอแขวนผนังที่เป็นภาพการสิ้นพระชนม์ของพระแม่มารี ซึ่งยังแขวนอยู่บนผนังของมหาวิหารที่โคโมมาจนกระทั่งทุกวันนี้

ในปี ค.ศ. 1562 จุยเซ็ปเปก็ได้รับตำแหน่งเป็นช่างเขียนภาพเหมือนประจำราชสำนักของสมเด็จพระจักรพรรดิเฟอร์ดินานด์ที่ 1 แห่งโรมันอันศักดิ์สิทธิ์ในกรุงเวียนนา และต่อมากับสมเด็จพระจักรพรรดิแม็กซิมิเลียนที่ 2 และพระราชโอรสสมเด็จพระจักรพรรดิรูดอล์ฟที่ 2 ที่ราชสำนักในกรุงปราก นอกจากจะเป็นช่างเขียนแล้วก็ยังเป็นนักตกแต่ง และนักออกแบบเครื่องแต่งกาย พระเจ้าออกัสตัสแห่งแซกโซนีผู้เสด็จมาเยี่ยมเวียนนาระหว่างปี ค.ศ. 1570 และ ค.ศ. 1573 ได้ทรงมีโอกาสเห็นผลงาน พระองค์จึงมีพระบรมราชโองการให้วาดภาพ "The Four Seasons" ซึ่งเป็นภาพที่รวมสัญลักษณ์การเป็นพระมหากษัตริย์ของพระองค์

งานปกติของอาร์ชิมโบลโดที่เป็นหัวข้อทางศาสนาก็หมดความนิยมกันไป แต่งานที่เป็นภาพเหมือนที่เขียนจากผัก, ผลไม้, สัตว์ทะเล และรากไม้ที่เป็นที่ชื่นชมของผู้คนร่วมสมัยก็ยังเป็นที่นิยมกันจนถึงทุกวันนี้ นักวิพากษ์ศิลปะถกเถียงกันว่าการวาดภาพประเภทนี้เป็นการวาดของผู้ที่เพียงมีความคิดที่แปลก หรือเป็นเพราะเป็นผู้มีอาการผิดปกติทางจิต นักวิชาการส่วนใหญ่มีความเห็นว่าสมัยฟื้นฟูศิลปวิทยาเป็นสมัยที่ผู้คนนิยมปริศนาและของแปลกต่างๆ ฉะนั้นพฤติกรรมของอาร์ชิมโบลโดก็คงจะเป็นพฤติกรรมที่เหมาะสมกับสมัยมากกว่าที่จะเป็นเรื่องของความผิดปกติทางจิต

อาร์ชิมโบลโดเสียชีวิตที่มิลานหลังจากที่ยุติการรับราชการในกรุงเวียนนา ในระหว่างช่วงหลังของอาชีพที่ได้ทำการเขียนภาพเหมือนของสมเด็จพระจักรพรรดิรูดอล์ฟที่ 2 และภาพเหมือนตนเองเป็นคนสี่ฤดู ชาวอิตาลีร่วมสมัยสรรเสริญเกียรติคุณของงานของอาร์ชิมโบลโดด้วยโคลงกลอนและบทสรรเสริญ

เมื่อกองทัพสวีเดนเข้าโจมตีกรุงปรากในปี ค.ศ. 1648 ระหว่างสงครามสามสิบปี ภาพเขียนหลายภาพของอาร์ชิมโบลโดก็ถูกนำไปจากงานสะสมของสมเด็จพระจักรพรรดิรูดอล์ฟที่ 2

งานของอาร์ชิมโบลโดพบได้ในพิพิธภัณฑ์ประวัติศาสตร์ศิลปะในกรุงเวียนนาในประเทศออสเตรีย, ปราสาทอัมบราสในอินส์บรุค, พิพิธภัณฑ์ลูฟร์ในกรุงปารีสในประเทศฝรั่งเศส และในพิพิธภัณฑ์หลายพิพิธภัณฑ์ในสวีเดน, อิตาลี และ สหรัฐอเมริกา

ผลงาน
-----

งานอันมีลักษณะที่พิสดารของอาร์ชิมโบลโดโดยเฉพาะภาพซ้อนมาพบอีกครั้งในคริสต์ศตวรรษที่ 20 โดยจิตรกรลัทธิเหนือจริงเช่นซัลบาดอร์ ดาลี ในปี ค.ศ. 1987 ก็ได้มีการแสดงนิทรรศการงานของอาร์ชิมโบลโดที่พาลัซโซกราสซิที่เวนิส ที่รวมทั้งงานหลายชิ้นที่เป็นภาพที่มีความหมายซ้อน อิทธิพลของงานเขียนของอาร์ชิมโบลโดพบในงานของชิเกโอะ ฟูคูดะ, อิสท์วาน โอโรสซ์, อ็อคตาวิโอ โอแคมโพ และ ซานโดร เดล เพรเท และในงานภาพยนตร์ของ Jan Švankmajer นอกจากจะปรากฏในงานจิตรกรรมแล้ว งานเขียนที่มีลักษณะไปในแนวเหนือจริงของอาร์ชิมโบลโดก็ยังปรากฏในนวนิยายด้วย เช่นในนวนิยาย "*2666*" ที่เขียนโดย Roberto Bolaño ที่เป็นเรื่องของตัวละครที่เป็นนักเขียนเยอรมันชื่อเบนโน ฟอน อาร์ชิมโบลดิ[] หรือในนวนิยาย "*The Coming of Vertumnus*" โดยเอียน วัตสัน

ระเบียงภาพ
----------

* "ฤดูหนาว"ค.ศ. 1573พิพิธภัณฑ์ลูฟร์, ปารีส"ฤดูหนาว"  
ค.ศ. 1573  
พิพิธภัณฑ์ลูฟร์, ปารีส
* "ฤดูใบไม้ผลิ"ค.ศ. 1573พิพิธภัณฑ์ลูฟร์, ปารีส"ฤดูใบไม้ผลิ"  
ค.ศ. 1573  
พิพิธภัณฑ์ลูฟร์, ปารีส
* "ฤดูร้อน"ค.ศ. 1573พิพิธภัณฑ์ลูฟร์, ปารีส"ฤดูร้อน"  
ค.ศ. 1573  
พิพิธภัณฑ์ลูฟร์, ปารีส
* "ฤดูใบไม้ร่วง"ค.ศ. 1573พิพิธภัณฑ์ลูฟร์, ปารีส"ฤดูใบไม้ร่วง"  
ค.ศ. 1573  
พิพิธภัณฑ์ลูฟร์, ปารีส
* "บรรณารักษ์"ค.ศ. 1556Skokloster Castleสวีเดน"บรรณารักษ์"  
ค.ศ. 1556  
Skokloster Castle  
สวีเดน
* "อากาศ"ราว ค.ศ. 1566งานสะสมส่วนบุคคล"อากาศ"  
ราว ค.ศ. 1566  
งานสะสมส่วนบุคคล
* "ไฟ"ราว ค.ศ. 1566พิพิธภัณฑ์ประวัติศาสตร์ศิลปะเวียนนา"ไฟ"  
ราว ค.ศ. 1566  
พิพิธภัณฑ์ประวัติศาสตร์ศิลปะ  
เวียนนา
* "อากาศ"ราว ค.ศ. 1566พิพิธภัณฑ์ประวัติศาสตร์ศิลปะเวียนนา"อากาศ"  
ราว ค.ศ. 1566  
พิพิธภัณฑ์ประวัติศาสตร์ศิลปะ  
เวียนนา

อ้างอิง
-------

1. 1 2 3  "Giuseppe Arcimboldo's hallucinations: Fantasy or insanity? - International Herald Tribune". คลังข้อมูลเก่าเก็บจากแหล่งเดิมเมื่อ 2007-10-06. สืบค้นเมื่อ 2009-11-22.

ดูเพิ่ม
-------

* ลัทธิเหนือจริง

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ จุยเซ็ปเป อาร์ชิมโบลโด

* www.Giuseppe-Arcimboldo.org 32 works by Giuseppe Arcimboldo
* Giuseppe Arcimboldo at Olga's Gallery
* Arcimboldo at TVM เก็บถาวร 2006-10-03 ที่ เวย์แบ็กแมชชีน
* Arcimboldo in the "A World History of Art" เก็บถาวร 2020-03-04 ที่ เวย์แบ็กแมชชีน
* Web Gallery of Art
* Arcimboldo at MuseumSyndicate เก็บถาวร 2020-07-13 ที่ เวย์แบ็กแมชชีน
* Arcimboldo at Panopticon Virtual Art Gallery เก็บถาวร 2008-09-27 ที่ เวย์แบ็กแมชชีน
* Skokloster Castle, Sweden เก็บถาวร 2007-10-27 ที่ เวย์แบ็กแมชชีน
* Arcimboldo, from Milan's cathedral to european courts เก็บถาวร 2012-01-14 ที่ เวย์แบ็กแมชชีน

| * ด
* ค
* ก
จิตรกรในศิลปะตะวันตก |
| --- |
| **ทั่วไป** | จิตรกรแบ่งตามสมัย  **·**  จิตรกรแบ่งตามคริสต์ศตวรรษ  **·**  จิตรกรแบ่งตามสัญชาติ  **·**  จิตรกรแบ่งตามประเภท |
| **สมัย** | สมัยไบแซนไทน์  **·**  สมัยกอทิก  **·**  สมัยเนเธอร์แลนด์เริ่มแรก  **·**  ยุคทองของเนเธอร์แลนด์  **·**  สมัยฟื้นฟูศิลปวิทยา  **·**  สมัยฟื้นฟูศิลปวิทยาในฟลานเดอส์  **·**  สมัยฟื้นฟูศิลปวิทยาในเนเธอร์แลนด์  **·**  สมัยจริตนิยม  **·**  สมัยบาโรก  **·**  สมัยโรโกโก  **·**  ลัทธิคลาสสิกใหม่‎  **·**  สมัยจินตนิยม  **·**  ลัทธิประทับใจ  **·**  ลัทธิประทับใจยุคหลัง‎  **·**  ลัทธิสำแดงพลังอารมณ์  **·**  กลุ่มนิยมแบบก่อนราฟาเอล  **·**  ลัทธิสัญลักษณ์นิยม  **·**  ลัทธิบาศกนิยม  **·**  ลัทธิเหนือจริง  **·**  สมัยใหม่ |
| **ศตวรรษ** | คริสต์ศตวรรษที่ 13  **·**  คริสต์ศตวรรษที่ 14  **·**  คริสต์ศตวรรษที่ 15  **·**  คริสต์ศตวรรษที่ 16  **·**  คริสต์ศตวรรษที่ 17  **·**  คริสต์ศตวรรษที่ 18  **·**  คริสต์ศตวรรษที่ 19  **·**  คริสต์ศตวรรษที่ 20 |
| **หัวเรื่อง/ประเภท** | ภาพประวัติศาสตร์ (รวมศิลปะศาสนา)  **·**  ภาพชีวิตประจำวัน  **·**  ภาพเหมือน  **·**  ภาพภูมิทัศน์  **·**  ภาพนิ่งภาพพิมพ์หิน  **·**  ภาพไร้มายา  **·**  หนังสือวิจิตร  **·**  ภาพประกอบ |
| **สัญชาติ** | ชาวไทย  **·**  ชาวดัตช์  **·**  ชาวฝรั่งเศส  **·**  ชาวเฟลมิช  **·**  ชาวเยอรมัน  **·**  ชาวสเปน  **·**  ชาวออสเตรีย  **·**  ชาวอังกฤษ  **·**  ชาวอิตาลี  **·**  ชาวกรีก  **·**  ชาวอเมริกัน  **·**  ชาวสวีเดน  **·**  ชาวรัสเซีย  **·**  ชาวยูเครน |
| ปรัชญาศิลปะ **·** จิตรกรรม **·** จิตรกรที่มีบทความเกี่ยวกับงานเขียน **·** จิตรกรที่มีรายชื่องานเขียน **·** จิตรกรรมแบ่งตามยุค **·** จิตรกรรมแบ่งตามประเภท **·** จิตรกรรมแบ่งตามหัวเรื่อง
 |